Diari Oficial de la Generalitat Valenciana


Sumari del DOGV 6275, del 26-05-2010 (2010/5622)

Modificació de les bases generals que han de regir les convocatòries dels processos per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6275

Data del DOGV
:   26-05-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/5622


Data del document
:   10-05-2010

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * concurs administratiu

Modificació de les bases generals que han de regir les convocatòries dels processos per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna. [2010/5622]  
Mitjançant el present anunci, es posa en coneixement de tots els interessats, que per Decret de la Regidoria Delegació d'Administració General, Personal, Seguretat Ciutadana, Educació i Esports, de data 10 de maig de 2010, s'ha resolt el següent:  
Primer. Modificar les bases generals que han de regir les convocatòries dels processos de selecció de les places incloses en les distintes ofertes d'ocupació pública de l'Ajuntament de Tavernes de la Valldigna en els termes que es reprodueixen seguidament:  
Modificar la base quarta, paràgraf sisè, que quedarà redactat amb el següent tenor literal:   
4. Instàncies  
[...]  
El termini per a la presentació d'instàncies serà de 20 naturals, comptadors a partir de l'endemà dea publicació de l'anunci de convocatòria corresponent en el Butlletí Oficial de l'Estat, que obrirà l'esmentat període de presentació. No obstant això, les convocatòries relatives al personal laboral que es realitzen pel torn de promoció interna es publicaran al Butlletí Oficial de la Província, essent aquesta publicació la que obrirà el període de presentació de sol·licituds per aquest tipus de convocatòria.  
[...]  
Modificar la base setena, paràgraf primer, que quedarà redactat amb el següent tenor literal:   
7. Començament i desenvolupament de les proves  
Els exercicis del procediment selectiu no podran començar fins que transcórreguen dos mesos des de la data en què aparega publicat, en extracte, l'anunci de la convocatòria en el Butlletí Oficial de l'Estat, o si és el cas, de convocatòries de places de personal laboral pel torn de promoció interna, en el Butlletí Oficial de la Província, el qual inicia el termini de presentació d'instàncies. Igualment, les proves no podran començar fins que transcórreguen almenys 15 dies hàbils des de la publicació de la relació definitiva d'admesos i exclosos, o haja transcorregut eixe termini de 15 dies hàbils des que la relació provisional d'admesos i exclosos haja esdevingut definitiva.  
[...]  
Modificar la base dotze, últim paràgraf, que quedarà redactat amb el següent tenor literal:   
12. Impugnacions, vinculació, modificació i publicació de les bases   
[...]  
Les bases es publicaran íntegrament en el Butlletí Oficial de la Província i en el Diari Oficial de la Comunitat Valenciana i les respectives convocatòries s'anunciarà mitjançant extracte en el Butlletí Oficial de l'Estat, o si és el cas, de convocatòries de places de personal laboral pel torn de promoció interna, en el Butlletí Oficial de la Província.  
Segon. Remetre anunci íntegre de la present modificació de les bases generals en el Butlletí Oficial de la Província i en el Diari Oficial de la Comunitat Valenciana i exposar el corresponent anunci al tauler d'edictes municipal.  
Tercer. Aplicar la nova redacció de les bases generals a les noves convocatòries que aprove aquest Ajuntament així com a les corresponents als expedients 4-142/08, 4-143/08 i 4-144/08. A la resta de convocatòries que en l'actualitat estan en tramitació s'aplicaran les bases generals vigents en el moment de la seua aprovació sense que els siga d'aplicació la nova regulació.  
Quart. Contra el present acte, pel qual es modifiquen les referides bases, el qual és definitiu en via administrativa, els interessats legitimats podran interposar un dels següents recursos:  
a) Amb caràcter potestatiu, recurs de reposició davant el mateix òrgan que va dictar l'acte recorregut en el termini d'un mes, comptador des de l'endemà de la publicació de la modificació de les bases en el Butlletí Oficial de la Província. Si transcorre un mes des de l'endemà de la interposició del recurs de reposició sense que haja sigut resolt, podrà entendre que ha sigut desestimat i interposar recurs contenciós administratiu, a elecció seua, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
b) Recurs contenciós administratiu, a elecció seua, davant la Sala Contenciosa Administrativa del Tribunal Superior de Justícia de la Comunitat Valenciana dins del termini de dos mesos, comptadors des de l'endemà de la publicació de la modificació de les bases al Butlletí Oficial de la Província.  
Tavernes de la Valldigna, 10 de maig de 2010.- El cap de l'Activitat de Recursos Humans i Gestió de Personal: Valentín Vercher Manclús.